hu en hu hu hu hu hu pt hu hu en hu cs hu nb hu hu hu hu hu hu hu en hu hu hu hu hu hu hu hu cs hu hu hu hu hu hu hu en
Lenkey Károly | Lenkey Társaság Kulturális Örökség Egyesület
Beküldve 2009, szeptember 13 - 19:53 by Lenkey Csaba
zádorfalvi és lenkei Lenkey Károly
Született: Bécs, 1803. febr. 27. Édesapja Lenkey Károly kisbirtokos, nemesi testőr, majd borkereskedő Bécsben, végül Arad megyei főszolgabíró, édesanyja Keszlerffy Teréz fia. Lenkey János honvéd tábornok testvérbátyja. Gimnáziumot végez. Nyug. százados (1820-1839. a 2. huszárezredben szolgált). Felesége Predigo Maria (olasz), négy gyermek apja.
1848. jún. 19. Nemzetőr őrnagy Heves megyében. Augusztusban a megye lovas nemzetőreivel részt vesz a délvidéki harcokban. Dec. 25 (16). alezredessé nevezik ki, és a megye „lovas nemzetőr ezredével” ugyanekkor a felső-tiszai hadtesthez vezénylik. 1849. jan. 25. leköszön, elhagyja a sereget. Ápr. 2 (1)- honvéd ezredes, a 10. Vilmos huszárezred parancsnoka a VII. (feldunai) hadtest Kmety-hadosztályában. Végig küzdi a tavaszi hadjáratot. Máj. 6. áthelyezik a 13. Hunyadi huszárezred élére. Jún. 30- a tartalék (X.) hadtest egyik hadosztályának parancsnoka, júl. 13- a Közép-Tiszai hadseregben. (Július végén csapataival Makót védi.)
1850. jan. 31. Aradon golyó általi halálra, febr. 15. tizenkét év várfogságra ítélik. Aradon raboskodik, 1853. dec. 14. kegyelmet kap. 1867. Heves megye főszámvevőjévé választják, a megyei Honvédegylet tagja. † Eger, 1874. máj. 18.
Források: Közlöny 1848/14., 1849/72., 100., MOL.: ONőHt. Ált. 1848. 181., KLÖM. XIII. 852., XIV. 262., HL.: Aradi hadb. 113/9 2/345., Uo.: Gen. Kommando 173., Uo.: Personália a Lenkey-család iratai, MikárZsigmondI. 49., Vas. Újs. 1874/21., 22. (Portré ui.)
Honvédtiszt az 1848/49-es szabadságharcban
‹ Emlékezzünk Lenkey János honvédtábornok 1850. február 9-i halálára fel Honvédtiszt az 1848/49-es szabadságharcban ›
Múzeumot is szeretnének a hősöknek
A 200 éve született Lenkey János emlékére (Hermann Róbert)
A 13 aradi vértanú a Wikipédián
Lenkey János a Wikipedián
Simon Marika cikke a Pásztói Hírlapban
Sorstragédia a nemzet életében